Mar 11,2016
ఫిబ్రవరిలో తగ్గిన కార్ల అమ్మకాలు
న్యూఢిల్లీ: గత ఫిబ్రవరి మాసంలో దేశీయ కార్ల అమ్మకాల్లో 4.21 శాతం తగ్గుదల చోటు చేసుకుంది. గత మాసంలో మొత్తంగా 1,64,469 యూనిట్లు అమ్మకాలయ్యాయని 'సొసైటీ ఆఫ్‌ ఇండియన్‌ ఆటోమొబైల్‌ మాన్‌ఫాక్చరర్స్‌' (సియోమ్‌) వెల్లడించింది. 2015 ఇదే మాసంలో 1,71,703 యూనిట్లు విక్రయమయ్యాయి. క్రితం మాసంలో మోటారు సైకిళ్లు 11.05 శాతం పుంజుకుని 8,59,624 యూనిట్లకు చేరాయి. గతేడాది ఇదే త్రైమాసికంలో 7,74,122 ద్విచక్ర వాహనాలు అమ్మకాలయ్యాయి. గత ఫిబ్రవరిలో మొత్తం ద్విచక్ర వాహన అమ్మకాలు 12.76 శాతం పెరిగి 13,62,219 యూనిట్లకు చేరాయి. వాణిజ్య వాహన అమ్మకాలు 19.93 శాతం పెరిగి 62,359 యూనిట్లుగా నమోదయ్యాయి. అన్ని కేటగిరిల వాహన అమ్మకాలు 11.76 శాతం వృద్ధితో 17,03,688 యూనిట్లకు చేరాయి. 2015 ఇదే ఫిబ్రవరిలో 15,24,395 యూనిట్లు అమ్ముడయ్యాయని తెలిపింది.
మీ స్నేహితులకు రికమెండ్ చెయ్యండి